पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में बेरोजगार हुए गरीबों को कम से कम भोजन के लिए जूझना नहीं पड़ेगा। अब सरकार सभी कार्डधारियों को मुफ्त में अनाज मुहैया कराएगी। दरअसल कोरोना संक्रमण के पुनः बढ़ते प्रकोप के मद्देनजर सरकार के निर्देश पर जिला प्रशासन ने इस दिशा में पहल शुरू कर दी है। जिलाधिकारी नवीन कुमार ने जिला आपूर्ति पदाधिकारी एवं अनुमंडल पदाधिकारी को आदेश पर अमल सुनिश्चित करने को कहा है। अब जिले के सभी राशन कार्ड धारकों को मई माह के राशन प्राप्ति हेतु किसी प्रकार का भुगतान नही करना है।
उक्त राशि का वहन राज्य सरकार द्वारा की जाएगी। डीएम ने बताया कि कोरोना वायरस संक्रमण में अप्रत्याशित वृद्धि के कारण पात्र लाभुकों के बीच खाद्यान्न की आपूर्ति को ले खाद्य एवं उपभोक्ता संरक्षण विभाग, बिहार सरकार द्वारा प्रधानमंत्री गरीब कल्याण योजना अंतर्गत माह मई से जून, 2021 के लक्षित जन वितरण प्रणाली अंतर्गत लाभुकों को प्रत्येक माह पांच किलोग्राम मुफ्त खाद्यान्न वितरण हेतु आवंटन प्राप्त कराया गया है। इसके आलोक में जिला आपूर्ति पदाधिकारी एवं अनुमंडल पदाधिकारी को निदेशित किया गया है कि प्राप्त आवंटन का उठाव कराते हुए पात्र लोगों के बीच खाद्यान्न वितरण कराना सुनिश्चित कराएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn